|  |
| --- |
| Mярка 6.4„Инвестиционна подкрепа за неземеделски дейности“ |
| Цели и обхват на мярката: |
| Мярката има следните специфични цели:  1. Разнообразяване към неземеделски дейности;  2. Насърчаване на предприемачеството на територията;  3. Насърчаване развитието на туризма на територията;  4. Развитие на „зелена икономика“ и иновации;  5. Създаване на възможности за заетост и повишаване на качеството на живот.  Обхват: По мярката се подпомагат проекти за инвестиции за създаване или развитие на неземеделски дейности. Изпълнява се на територията на МИГ Белене-Никопол, при спазване на разпоредбите на съответната наредба за прилагане на мярка 6.4. |
| Допустими получатели: |
| 1. Микропредприятия, регистрирани като еднолични търговци или юридически лица по Търговския закон или Закона за кооперациите;  2. Земеделски производители (с икономически размер на стопанството над 2000 евро стандартен производствен обем);  3. Физически лица, регистрирани по Закона за занаятите.  • Задължително условие: Кандидатите да имат седалище или съответно постоянен адрес (за физическите лица) на територията на МИГ Белене-Никопол. |
| Допустими дейности: |
| Допустими дейности са:  1. Развитие на туризъм (изграждане и обновяване на туристически обекти и развитие на туристически услуги);  2. Производство или преработка на продукти, които не са включени в Приложение 1 от Договора за функциониране на Европейския съюз (независимо от вложените продукти и материали);  3. Развитие на услуги във всички сектори;  4. Производство на енергия от възобновяеми енергийни източници за собствено потребление;  5. Развитие на занаяти и други неземеделски дейности.  Недопустими дейности:  • Не се предоставя финансова помощ за хазарт, финансови услуги, изграждане на голф игрища;  В рамките на мярката не се финансират дейности, които водят до осъществяване на селскостопанска дейност или резултата от дейността е продукт, включен в Приложение I на Договора за функциониране на Европейския съюз. |
| Допустими разходи: |
| 1. Изграждане, придобиване, вкл. чрез лизинг, или подобренията на недвижимо имущество;  2. Закупуване, вкл. чрез лизинг на нови машини и оборудване, включително компютърен софтуер до пазарната стойност на активите;  3. Общи разходи за проекта, например хонорари на архитекти, инженери и консултанти, хонорари, свързани с консултации относно екологичната и икономическата устойчивост, включително проучвания за техническа осъществимост;  4. Нематериални инвестиции: придобиване и създаване на компютърен софтуер и придобиване на патенти, лицензи, авторски права и марки.  Разходите са допустими само ако са извършени след подаване на заявлението за подпомагане с изключение на общите разходи за проекта.  Разходите следва да отговарят на изискванията за допустими разходи от Наредбата по мярката. |
| Финансови параметри на проектите: |
| Минималният размер на общите допустими разходи за един проект е левовата равностойност на 10 000 евро. Максималният размер на общите допустими разходи за един проект е левовата равностойност на 50 000 евро. |
| Интензитет и размер на помощта: |
| Финансовата помощ за одобрени проекти е в размер - 75% от общите допустими разходи и при спазване на правилата за „минимална помощ“ |
| Размер на финансовата помощ: |
| Максималният размер на финансовата помощ за един кандидат, подал проекти в рамките на изпълнение на стратегията за ВОМР не може да надвишава 200 000 евро.  Общата финансова помощ не може да надхвърля 200 000 евро за период от три години. |
| Критерии за оценка на проектите и тяхната тежест: |
| * 1. Проекти, включващи инвестиции за развитие на „зелената икономика“ – 10 т.   2. Проекти, включващи иновации - 10 т.   3. Проекти за развитие на селски, еко и културен туризъм и др. алтернативни форми на туризъм - 25 т.   4. Проекти, подадени от кандидати, притежаващи опит или образование в сектора, за който кандидатстват – 25 т.   5. Кандидати, осъществявали дейност най-малко 3 години преди датата на кандидатстване - 10 т.   6. Проекти в секторите компютри, оптика и електроника; автомобили и други превозни средства; метални изделия; печатарска промишленост; информационни технологии – 5 т.   7. Проекти, създаващи добавена стойност и нови работни места – проекти за производствени дейности и създаващи нови работни места – 15 т.   + 1-2 работни места – 5 т.   + 3-4 работни места – 10 т.   + Повече от 4 работни места – 15 т. |
|  |